13 Sa boraro, batho ba Jehofa ba ile ba kwešiša bohlokwa bja go kgethagatšwa ga leina la Modimo. Ka bo-1920, ba ile ba lemoga gore go kgethagatšwa ga leina la Modimo ke kgang e kgolo yeo e swanetšego go rarollwa. Lentšu la Modimo le re’ng ka therešo ye ya bohlokwa? Ela hloko mehlala ye e mebedi. Lebaka le legolo la gore Modimo a hlakodiše Baisiraele Egipita e be e le lefe? Jehofa o itše: “Gore leina la ka le bolelwe lefaseng lohle.” (Ek. 9:16) Le gona ke ka baka la’ng Jehofa a ile a gaugela Baisiraele ge ba be ba rabela go yena? Le gona mo, Jehofa o itše: ‘Ke gatile mogato ka baka la leina la ka gore le se ke la gobošwa pele ga mahlo a ditšhaba.’ (Hesek. 20:8-10) Barutwana ba Beibele ba ile ba ithuta’ng dipegong tše tša Beibele le dipegong tše dingwe? ho hoka lintho tse bapalang ka likoti tsa tšepe - ho se na likhoele le likonopo. Lihlahisoa tse fokolang haholo li behoa ka holimo.